CELEX: 62009CO0143
Language: lv
Date: 2009-09-17
Title: Tiesas rīkojums (otrā palāta) 2009. gada 17.septembrī.#Pannon GSM Távközlési rt pret Nemzeti Hírközlési Hatóság Tanácsa.#Lūgums sniegt prejudiciālu nolēmumu: Fővárosi Bíróság - Ungārija.#Tiesas Reglamenta 104. panta 3. punkta pirmā daļa - Pievienošanās Eiropas Savienībai - Direktīva 2002/22/EK - Piemērošana laikā - Tiesas kompetence.#Lieta C-143/09.

Tiesas (otrā palāta) 2009. gada 17. septembra rīkojums – Pannon GSM Távközlési Rt./Nemzeti Hírközlési Hatóság Tanácsa
      (lieta C‑143/09)
      Tiesas Reglamenta 104. panta 3. punkta pirmā daļa – Pievienošanās Eiropas Savienībai – Direktīva 2002/22/EK – Piemērošana laikā – Tiesas kompetence
      Tiesību aktu tuvināšana – Telekomunikāciju nozare – Universālais pakalpojums un lietotāju tiesības – Direktīva 2002/22 (Eiropas Parlamenta un Padomes Direktīvas 2002/22 13. panta 2. punkts un IV pielikums) (sal. ar 17.–20. punktu)
      Priekšmets
      
         Lūgums sniegt prejudiciālu nolēmumu – 
               Fővárosi Bíróság
                – Akta par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas
                  Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem
                  un pielāgojumiem līgumos, kas ir Eiropas Savienības pamatā (OV L 236, 33. lpp.), EKL 10. panta, 87. panta 1. punkta un 249. panta,
                  kā arī Eiropas Parlamenta un Padomes 2002. gada 7. marta Direktīvas 2002/22/EK par universālo pakalpojumu un lietotāju tiesībām
                  attiecībā uz elektronisko sakaru tīkliem un pakalpojumiem (universālā pakalpojuma direktīva) (OV L 108, 51. lpp.) interpretācija
                  – Universālā pakalpojuma pienākumu neto izmaksu sadale starp tīklu un elektronisko komunikāciju pakalpojumu nodrošinātājiem
                  – Tāds valsts tiesiskais regulējums par izmaksu sadales mehānismiem, kurā ir paredzēts pienākums piemērot noteikumus, kas
                  neatbilst direktīvai, par tādu universālo pakalpojumu finansēšanu, kuri sniegti gadā pirms attiecīgās dalībvalsts pievienošanās
                  Eiropas Savienībai
               
            Rezolutīvā daļa:
      Eiropas Parlamenta un Padomes 2002. gada 7. marta Direktīvas 2002/22/EK par universālo pakalpojumu un lietotāju tiesībām attiecībā
         uz elektronisko sakaru tīkliem un pakalpojumiem (universālā pakalpojuma direktīva) 13. panta 2. punkts, kā arī tās IV pielikums
         nav piemērojami tādiem faktiem kā pamata prāvā, kas attiecas uz iemaksu elektronisko komunikāciju jomā, ko Ungārijas Republikas
         iestādes ir pieprasījušas par 2003. gadu.